D%& PETAR KARLIĆ 


OD SMRTI POSLJEDNJEGA 


TRPIMIROVIĆA STJEPANA II. 
DO UGOVORA NA DRAVI 1102. | 


ZAGREB 1931 


PZ aFO SARA ATEKE DEGERT EPSTEIN PERO IEKE 
TISAK ZAKLADE TISKARE NARODNIH NOVINA U ZAGREBU 


D3t PETAR KARLIĆ 


OD SMRTI POSLJEDNJEGA 
TRPIMIROVIĆA STJEPANA II. 
DO UGOVORA NA DRAVI 1102. 


PREŠTAMPANO IZ ,VIJESNIKA KR. DRŽ. ARKIVA" GOD. V. 


ZAGREB 1931 


TISAK ZAKLADE TISKARE NARODNIH NOVINA U ZAGREBU 


: 
; 


Od smrti posljednjega Trpimirovića Stjepana Il. 
do ugovora na Dravi mo2. 


Što je časnija i veličajnija uspomena bila u narodu hrvatskom 
na vladajuću dinastiju Trpimirovića, to je veći metež nastao između 
nesložnih i zavađenih velikaša hrvatskih iza smrti posljednjega člana 
roda Trpimirovića — Stjepana II. godine 1091. O tom metežu i 
raspu, koji je smrću Stjepana II. nastao u Hrvatskoj, pripovijeda 
splitski arhiđakon Toma u svojoj »Historia Salonitana« (digessit 
dr. Fr. Rački Zagrabiae 1894. p. 56. i 57.) ovo: »Kad je tako cijeloga 
roda kraljevske krvi nestalo, nije bilo više nikoga, koji bi u kra- 
ljevstvu Hrvata po pravu mogao doći na prijestolje (qui in regno 
Chroatorum rite succedere debuisset). Stoga počne nastajati velika 
nesloga među svim velikašima kraljevstva. I kad su podijeljeni (na 
stranke) sad ovaj a sad onaj iz požude za kraljevanjem prisvajali si 
gospodstvo u zemlji, nastaše nebrojeni grabeži, plijenjenja, ubistva 
i legla svakojakih zločina, jer jedan drugoga nije prestajao dan na 
dan proganjati, napadati i ubijati (Alter enim alterum insequi, inua- 
dere, trucidare cotide non cesabat).« Strasti su dakle stranačke iz 
požude za vlašću pa iz egoističkih motiva bile prevršile svaku mjeru, 
te pojedinci ne predahu ni pred izdajom svoje vlastite domovine. 
O tom pomenuti splitski arhiđakon Toma dalje veli: »Doista bijaše 
u to doba neki velikaš u Slavoniji (== Hrvatskoj) (quidam ex magna- 
tibus Sclauonie), koji, kad su ga njegovi suplemenici mnogim ne- 
pravdama izazivali i satirali mnogim štetama, ne nadajući se, da bi 
se drukčije mogao oduprijeti tolikim zloćama, otiđe u Ugarsku. Stu- 
pivši tad pred kralja Vladislava uze ga nagovarati, svjetujući mu 
(persuadens ei), da pođe zauzeti kraljevinu Hrvatsku i podvrći je 
svome gospodstvu (ut ad capiendum Chroatie regnum, et suo domi- 
natui subjugandum exiret), potpuno ga uvjeravajući, da to lako 
može izvršiti, jer je ono kraljevstvo ostalo prazno i bez zaštite kra- 
ljevske skrbi (dans ei plenam fiduciam, id facile posse complere, cum 
regnum illud uacuum et sine tutela regalis prouidentie remansisset).« 
S ovim se Tominim živim i uvjerljivim navodima donekle podudara 

i madžarska »Chronicon Pictum«') u kojoj stoji: »Cum enim rex 
Zolomerus sine liberis decessisset, uxor eius soror regis Ladizlai ab 
inimicis viri sui multis iniuriis pregrauata, auxilium fratris sui regis 
Ladizlai in nomine Jesu Christi implorauit,« (»Kad je naime kralj 
Zvonimir umro bez djece, žena njegova [Jelena-Lepa], sestra kralja 
Vladislava, mnogim nepravdama progonjena od neprijatelja svoga 
muža, zatraži u ime Isusa Krista pomoć u svoga brata kralja Vladi- 
slava.«) Prema svemu je jasno, da je za užasnih stranačkih borbi, 
koje su prijetile propašću kraljevstvu hrvatskom, nastala i jedna 
stranka, koja se okupljala oko kraljice, Zvonimirove udove Jelene 
nastojeći, da brata Jelenina, ugarskoga kralja Vladislava kao šurjaka 
pok. kralja Zvonimira, podigne na kraljevsko prijestolje hrvatsko.?) 
Ovdje se zgodno mogu primijeniti riječi historika Tade Smičiklasa 
(Poviest Hrvatska. I. Zagreb 1882. s. 260), koji kaže: »Sada je pla- 
nula (borba) nevidjenom divljom strasti, kakova se znade u narodu 
uznesti u velikom gradjanskom ratu. Bani se bore za kraljevstvo; 
Primorci proti Zagorcem, pleme proti plemenu. Iz te velike bure 
diže se jedan čovjek, koji je sam htio biti kralj, pak zašao u borbu; 
bio je pobiedjen; traži spas svoj u kraljevstvu druge krvi, da radi 
osvete svomu narodu dovede tudjega kralja, kao što je na primjer 
grof Julijan u španjolsku zapadno-gotsku državu doveo Arape, da 
raskrhaju ono kraljevstvo, kada njegov rod ne može sjediti na onom 
kršćanskom priestolju.« 

Onaj velikaš, koji je u Hrvatsku pozvao ugarskog kralja Vla- 
“dislava, bio je najvjerojatnije Petar od roda Gusića iz Krbave u 
društvu sa Splićaninom Petrom od plemena Kakauntova, koji je za- 
pravo s nekim svojim sugrađanima bio začetnik toga poziva, ponu- 
«divši uz stanovite uvjete ugarskom kralju grad Split. To jasno pro- 
izlazi iz note splitskoga anonima, po svoj prilici iz 14. vijeka, u 
kojoj stoji: »Post mortem eius Croates multa mala commit- 
tebant inter se pugnantes et predantes, et etiam  delugibant 
ciuitates maritimas facientes eis damna et uituperia non mo- 
dica rapientes eorum mulieres et filias, ita quod de ciuitatibus 
non audebant exire. Spalanteses super tali negotio ellegerunt 
octo uiros de civitate sapientiores super negotiis.  Ipsi uiri elle- 


1) Izd. Florianus: Fontes domest. hist. Hung. 1. — Scriptores II. s. 193, 
: ?) Isp. Dr. Fr. Rački: Borba južnih Slovena za državnu neodvisnost u 
XI. vieku. Rad., knj. XXX. (1875,) s. 104. — Vjek. Klaić: Povjest Hrvata I. 
Zagreb 1899. s. 123. — Dr. Ferdo Šišić: Povijest Hrvata u vrijeme narodnih 
vladara. Zagreb 1925. s. 602. — Ujedno citiram, da se tu govori o razdoblju 
od Stiepana II. do ugovora s Kolomanom na str. 598.—650. 

gerunt unum ex ocoto nomine Petrum de genere Cacautonem (), 
ut secreto iret in Hungariam ad serenissimum regem Stephanum(!), 
ut daret ciuitatem sub dominio regie majestatis cum certis pactis. 
Et exiuit secreto et uenit in Corbauiam et inuenit ibi quemdam uirum 
de genere Gussichiorum nomine Petrum, qui eum benigne accepit in 
domum suam. Ex hoc gratanti animo explorans ad ipsum dicendo, , 
quo iturus erat et qua de causa, iurans ei quod nulli diceret. Tunc 
fide ab illo recepta, disposuit illi omnia. Tunc loquentes inter se una- 
nimiter profecti sunt utimam nemini narrantes et uenerunt coram 
rege et inclinato capite et flexis genibus salutantes regem. Tunc rex 
interogauit eos, unde essent, qui uno responso responderut: »Croates 
Albi sumus« (offerentes) ei principatum Spalatensem cum tota Cro- 
_atia. Quo audito rex gauisus est gaudio magno et uocatis sapientibus 
suis narrauit eis omnia uentura, et statim fecit parare exercitum.«) 
(Poslije smrti njegove [Zvonimirove — zapravo: Stjepana 11.] Hrvati 
počinjahu mnoga zla boreći se međusobno i plijeneći, i zavijahu u 
crno također primorske gradove nanoseći im štete i ne mala zla, 
otimajući njihove žene i kćeri tako, da se nijesu usuđivale izlaziti iz 
svojih gradova. Poradi takove okolnosti izaberu Splićani osam ljudi 
iz svoga grada pametnijih u poslovanju. Ti muževi izabraše jednoga 
između osmorice po imenu Petra od roda Kakauntova, da potajno 
ode u Ugarsku k prejasnome kralju Stjepanu (zapravo: Vladislavu) 
da uz određene uvjete preda grad pod gospodstvo kraljevskoga 
veličanstva. I-on iziđe potajno i dođe u Krbavu i ondje pronađe ne- 
koga čovjeka iz plemena Gusića po imenu Petra, koji ga dobrostivo 
primi u svoju kuću. Poradi toga zahvalan, jadao se je pred njim, 
govoreći kamo je i s kojega razloga naumio poći i zaklinjao ga, 
da nikome ništa ne govori. Tad primivši od njega poštenu riječ, 
razloži mu sve. Sporazumjevši se tada međusobno, pođu jednodušno, 
da nikome ništa ne kazuju i dođu pred kralja, pozdravljajući ga 
sagnuvši glavu i prignuvši koljena. Tada ih kralj zapita: otkuda su, 
a oni jednoglasno odgovoriše: »Hrvati Bijeli smo« i ponudiše mu 
gospodstvo nad Splitom sa cijelom Hrvatskom. Čuvši to kralj po- 
veseli se veoma i sazvavši svoje savjetnike pripovjedi im sve, što 
se imalo dogoditi i odmah stane kupiti vojsku.<) Vjerodostojnost je 
ove note splitskoga anonima to veća, što se pleme Kakaunta onoga 
doba u Splitu može dokumentarno utvrditi. Tako se u ispravi od 
1080. god., izdanoj u doba splitskoga nadbiskupa Lovre i hrvatskoga 
kralja Zvonimira (Temporibus quoque domini Laurentii uenerabilis 
spalatine sedis archiepiscopi regils] Chroatorum Suinimiri), u kojoj 


%) Dr, Fer. Šišić: Priručnik. Zagreb 1914. s. 321. 


6 


Petar Črne obdariva crkvu sv. Petra u Selu i samostan, što ga je 
podigao, sa zemljama i posjedima — kaže: »coram duo filii Ca- 
caunti*) t. j. pred dvojicom sinova Kakauntovih. Štoviše u ispravi 
izdanoj u Splitu 1097. god., u kojoj se Splićani obvezuju na pripo- 
moć mletačkome duždu, kao svjedok navodi se bivši splitski prior 
Petar »Signum (+) manus Petri senioris prioris5)«, pa je možda to 
isti onaj Petar od roda Kakauntova, kojega su Splićani odnosno 
osmorica od njih biranih građana izabrali, da uz stanovite uvjete 
ugarskom kralju ponudi grad Split. Pa i pleme Gusića spominje se 
već u doba hrvatske narodne dinastije za kralja Petra Krešimira, 
koji je oko god. 1070. darovao Pribini Gusiću, sinu Prvanegovu, 
zemlju u Kamenjanima (Cresimir rex donat terram in Kamenjani 
Pribine Gusić, filio Prvanegi).") Budući da su Gusići u 11. vijeku bilo 
obdarivali samostan sv. Ivana u Biogradu na moru kao Našemir 
Gusić (eidem monasterio donauit Nassemir Gussichius... bonam 
vineam in na Brijschiae) ili prodavati tome samostanu zemlje kao 
Andrija Gusić (Andreas Gussichius, Pribinego filius, uendidit eidem 
monasterio pro duobus bonis equis bonam uineam in teritorio Sumo- 
chui Nasseri)"), to su oni u to doba svakako nastavali negdje blizu: 
grada Biograda na moru. Odatle su se zarana neki od toga grana- 
toga plemena preselili u župu Krbavu; te se u ispravama nazivlju 
knezovima krbavskims). Eto tako je dakle na poziv svakako prvaka 
kraljičine ugarske (madžaronske) stranke u Hrvatskoj, koji su se 
valjada na taj način nadali doći do najuglednijih položaja i pre-- 
vlasti u zemlji, madžarski kralj Vladislav, skupivši vojsku, prešao ' 
na proljeće 1091. god. preko Drave u Hrvatsku. 

Toma nam arhiđakon doduše potanje ne navodi broj vojske 
Vladislavove, ali ipak općenito kaže, da je Vladislav sakupio »brojnu 
vojsku« (coadunato exercitu copioso)"). Naprotiv nam splitski ano- 
nim kaže upravo i broj Vladislavove vojske veleći, da je te vojske 
bilo »ad numerum centum millium hominum«1?) t. ji. na broj 100,000 
ljudi. S tom je eto vojskom Vladislav, kako Toma arhiđakon kaže 
(ed. Rački p. 57.): »occupauit totam terram a Drauo fluuio usque ad 
alpes, que dicuntur ferree, nullo obice resistente« (»Zauzeo svu 
*) Rački: Documenta s. 127, i 136. 
*) Rački: Doculenta s. 178. — Šišić: Povijest Hrvata. Zagreb 1925. s. 604. 
%) Rački: Documenta s. 87. 
?) Rački: Documenta s. 168. i 167. 
%) Isp. Vjek. Klaić: Hrvatska plemena od XIL do XVI. stoljeća. Rad. 
130. s. 54—59. — Šišić: Povijest Hrvata. Zagreb 1925, s. 604. 

%) Toma arhiđakon: ed. Rački s. 57. 

1%) Šišić: Priručnik (1914.) s. 821, 

zemlju od rijeke Drave pa sve do Alpa, koje se nazivlju »Gvozd« 
(Kapela), ne naišavši ni na kakvu zapreku.<) Prema madžarskoj 
»Chronion. Pictum« (ed Florianus p. 193.) kralj Vladislav nije to 
učinio iz pohlepe (Quod tamen rex non fecit propter cupiditatem) 
nego zbog toga, što je prisvajao sebi baštinu po pravu kraljevskom, 
buđući da je kralj Zvonimir bio njemu rođak u: prvom stupnju, a 
baštinika nije imao (sed quia secundum regalem iusticiam sibi com- 
petebat hereditas. Quoniam quidem rex Zolomerus in primo grado 
affinitatis eidem attinebat, et heredem non habuit). 

No prešavši Vladislav preko Gvozda (Kapele) u bijelohrvatsku 
banovinu naiđe na odlučan otpor pojedinih hrvatskih plemena, koja 
su — svako napose — grčevito branila svoju zemlju u onom teško 
pristupnom planinskom kraju. Tako kralj, kako veli Toma arhi- 
đakon (o. c. ed. Rački p. 57): »Zače udarati na utvrde i gradove i 
mnoge bojeve zametati s hrvatskim plemenima. Ali kako jedno pleme 
drugome nije htjelo pomoći, mogao je kralj lako održati pobjedu. 
No ipak nije dopro do primorskih strana (Nec tamen usque ad 
maritimas regiones peruenit), nego čujući (sed audiens) da je neki 
narod prodro preko granica njegova kraljevstva, povrati se u 
Ugarsku.« Pa i splitski se anonim (Šišić: Priručnik s. 321) slaže 
s Tomom arhiđakonom u tom, da je kralj Vladislav na poziv Hrvata 
dopro s vojskom do Gvozda (usque ad Alpes Ferreas). »No kako 
je u to vrijeme — nastavlja dalje — kralju javljeno, da je u kra- 
ljevinu Ugarsku provalio tatarski narod (quod gens Tartarorum 
inuasisset regnum Hungarie), povrati se natrag u Ugarsku.« Ma- 
džarska pak »Chronicon Pictum« (ed. M. Florianus p. 196. i 197.) 
ne kaže dokle je kralj Vladislav s vojskom bio dopro, nego samo 
veli, da je u doba kumanske provale: »Kralj Vladislav sa svojima 
bio u Slavoniji« (== Hrvatskoj) — »Rex autem Ladizlaus cum suis 
in Sclauonia fuerat.« Pohitavši Vladislav s vojskom iz Hrvatske u 
Ugarsku razbije Kumane, koji su negdje početkom ljeta 1091. kroz: 
karpatske klance i gornje Potisje haračeći duboko bili prodrli na 
jug u Ugarsku, i zarobi vođu njihova!) 

Na taj je način ostala u Vladislavovu posjedu samo Posavska . 
Hrvatska, kraj naime između Drave i Gvozda. Važno je, što nam uz 
ostalo i pismo samoga kralja Vladislava, koje je sa svoga vojnoga 
pohoda upravio opatu montekasinskoga samostana Oderiziju, jasno 
dokazuje, da Vladislav nije u svrhu osvajanja i podjarmljivanja 
s vojskom pošao u Hrvatsku, nego kao rođak i baštinik, nagovoren 


4) M. Biidinger: Ein Buch ungarischer Geschiechte. Leipzig 1866. 
S, 79. i 80. : ' : 


i pozvan od sestrime, odnosno madžaronske stranke u Hrvatskoj. To 
nam napose dokazuju riječi u kraljevu pismu »... quia Sclauoniam 
iam fere totam acquisiui« — »jer sam skoro već cijelu Slavoniju 
(Hrvatsku) stekao.« Pa upravo kraljev izraz u pismu »acquisiui« 
temeljito je obrazložio prof. Vjekoslav Klaić!?), koji je po prepisu 
prof. dra Luke Jelića (»nach der Abschrift des Prof. Jelić«) prvi 
io pismo objelođanio i komentirao pri koncu veleći: »Sehr wichtig 
scheint mir das Wort »acquisivi« zu sein, welches man nur mit »er- 
Werben« ibersetzen kann. Ladislaus, der in seinem Briefe der 
Kimpfe, die er mit Barbaren siegreich gefiihrt, gedenkt, kennt 
fiir die Besitzergreifung des kroatischen Reiches kein »occupavi« 
oder gar »subiugavi«, sondern ein »acquisivi« womit zweifels- 
ohne eine mehr friedliche — vielleicht sogar auf ein gewisses 
dlteres  Abkommen beruhende —  Ubernahme des kroatischen 
Reiches angedeutet wird. Der Ausdruck »acquisivi« wird auch 
durch die Auffassung der ungarischen Chronisten niiher beleuchtet, 
die K&nig Ladislaus das kroatische Reich als Verwandten und Erben 
des Kčnigs Demetrius Zvonimir besetzen lassen. Es ist sogar nicht 
unmoglich dass zwischen Ladislaus und Zvonimir ein Erbverbrii- 
derungsvertrag geschlossen wurde. Dass zwischen Zvonimir einer- 
seits, und Salamon und Geysa anderseits seinerzeit eine Waffenbrii- 
derschaft bestanden, ist ja allgemein bekannt.« — Napose što kralj 
Vladislav stečene hrvatske zemlje nije pridružio Ugarskoj, nego je 
Hrvatsku ostavio samosvojnom kraljevinom i dao joj kao poseb- 
noga kralja sinovca svoga Alma (1091.—1093.), također dokazuje, 
da je uistinu postupao prema izrazu u pomenutom svome pismu 
»acquisivi« (stekao sam), a ne »subiugavi« (osvojio sam). Zgodno 
bi se ovdje mogle pripomenuti i riječi Račkoga (Borba R. XXX. str. 
108.) »Po nakani je dakle Vladislava imao Almus biti nasljednikom 
Stjepana II., te je hrvatska kruna imala od potomaka Kriesimira I. 
prieći na Arpadovce, ali tako da dvie različite loze vladaju Ugar- 
skom i Hrvatskom.« 

Sasvim naravno, da su se razvratnim i anarhičnim stanjem u 
Hrvatskoj i Dalmaciji poslije smrti Stjepana II. nastojali pored 


"*) Ein Brief des Kčnigs Ladislaus von Ungarn an Oderisius, Abt von 
Monte Casino — u Vjesniku zemaljskog arkiva. Zagreb 1901, str. 36—41. — 
Po riječima u kraljevu pismu opatu Oderiziju »uicinis enim iam agere poteris, 
quia Sclauoniam iam fere totam acquisiui« moglo bi se zaključiti, da je kralj 
ovo pismo pisao upravo onda, dok je s vojskom bez otpora do Gvozda 
napredovao, pa je stalno držao, da će na taj način i do mora doći, te s Itali- 
jom biti »u susjedstvu«. — No razni historici “to pismo dakako različito 
tumače. O tom isp. dr. F. Šišić: o. c, 1925. p. 606—609, 

Madžara koristovati i Bizantinci želeći opet pod svoju vlast predo- 
biti gradove dalmatinske. Bilo im je u prilog, što je bizantski car 
Aleksije Komnenac na svoju stranu predobio nezadovoljnike među 
Normanima s grofom Gotfridom, sinom poznatoga grofa Amika iz 
Giovenazza — na čelu, obećavajući im velike časti u bizantskom 
carstvu. Nezadovoljni su ti normanski vitezovi, koji su u službi 
Roberta Guiskarda držali posadu u Kastoriji, prešli bili već u jeseni 
1083. svi u službu bizantskoga cara. Tako je eto u carskoj službi 
pošao Gotfrid s brodovljem negdje sredinom 1091. god. da uspo- 
stavi opet carsku vlast u bivšoj Themi Dalmaciji. Na taj način dolazi 
Zadar još god. 1091. pod vrhovništvo bizantsko, kako se to jasno 
vidi po datiranju zadarske isprave: »Anno incarnacionis Jesu Christi 
nostri domini millesimo XCI. Kyri Alexio Constantinopoleos impe- 
rante.«15) Lijepo obzirom na domaće osobe, koje se kao svjedoci 
spominju u ovoj ispravi, primjećuje dr. Fr. Rački (Borba. R. XXX. 
s. 111.) veleći: »Imena odličnijih gradjana zadarskih one dobe, medju 
kojimi se navode s jedne strane: Vitaca, Desina, Budinil, Grubica, 
Prono, Brat, M. Ciela, Miha; s druge Prestancio, Barba, Prestabarba, 
 Domaldello — ova imena potvrdjuju, kako je gradjanstvo hrvatskim 
i romanskim življem izpremiešano bilo. Nu hrvatske porodice niesu 
mogle s ponosom gledati na ono razsulo, koje je u Hrvatskoj mah 
preotelo; pa se ni o državnu vlast hrvatsku oprieti, da se davne 
težnje romanskoga življa obuzdaju.« 


Po dvogodišnjem pak boravku carskoga pouzdanika grofa Got- 
frida s brodovljem u Dalmaciji mogli bismo doduše pomišljati, da 
mu je valjada izišlo za rukom i još koji drugi grad u nekadanjoj 
bizantskoj Themi Dalmaciji predobiti za Bizant. No držim, da nikako 
ne stoji ono, što dr. Šišić (Povijest Hrvata 1925. na str. 612.) o toj 
obnovi carske vlasti u bivšoj Themi Dalmaciji kao »sigurno« kaže: 
»Detalji nijesu poznati, samo je sigurno, da je Gotfrid svoj zadatak 
izvršio: već potkraj 1091. dalmatinski gradovi i otoci bijahu sastavni 
dio vizantijskoga carstva.« Ali da to nije bilo »sigurno« »već potkraj 
1091.« godine dokazuje nam dalje pisanje samoga profesora Šišića, 
koji, govoreći (o. c. na str. 614.) o sastanku provincijalne sinode 
(7. ož. 1095.) dalmatinsko-hrvatskog klera u Zadru, piše: »Jedini akt 
ovoga sinoda, što je do nas došao, datiran je imenom cara Aleksija, 
a uza nj se spominje osim gradskoga biskupa Andrije još i Drago 

15) Rački: Documenta s. 154. — Dr. Lothar Heinemann: Geschichte der 
Normannen in Unteritalien und Sicilien. Leipzig 1894. s. 330. — M. Šufflay: 


Hrvatska i zadnja pregnuća istočne imperije pod žezlom triju Komnena. 
Zagreb 1901. s. 21. i 22. — Šišić: o. c. 1925. s. 611. 

»treći put prior«... Iz toga se dakle vidi, da je tada na početku 
1095., Zadar bio direkno pod vlašću vizantijskog cara i da se više 
nije obazirao na hrvatskoga kralja Almoša i madžarskoga Ladislava, 
to jest, tada su sve veze, ma bile one 1091.—1092. ma kakova mu 
drago značaja, prekinute. To isto nesumljivo važi još i za Split, 
Trogir, Krk, Osor i Rab, dakle za čitav dalmatinski temat.« — Ako 
dakle, kako dr. Šišić (na s. 612.) piše: »već potkraj 1091. dalma- 
tinski gradovi i otoci bijahu sastavni dio vizantijskoga carstva« —, 
kakove su to još onda na početku 1095. god., kako opet prof. Šišić 
malo dalje (na str. 614.) piše: »sve veze, ma bile one 1091.—1092. 
ma kakva mu drago značaja, prekinute« t. j. ako »sigurno« »već 
potkraj 1091. dalmatinski gradovi i otoci (»čitav dalmatinski temat«) 
bijahu sastavni dio vizantijskoga carstva«, kakove su to još onda 
veze između tih gradova i hrvatske države, koje su i po pisanju prof. 
Šišića i poslije 1091. god. postojale, trebale biti istom na početku 
1095. god. prekinute? 

Ova invazija tuđinaca: s jedne strane Madžara na Gornju 
Hrvatsku, a s druge strane Bizantinaca na dalmatinske gradove po- 
takla je i Hrvate između Kapele (Gvozda) i Neretve, da se na obranu 
svoje domovine slože, te izabraše kraljem Petra (1093.), koga jedni 
historici nazivlju Petrom Svačićem, dok drugi drže, da je on bio 
sinovac kralja Slavića, valjada od plemena Kačića. Madžarski kro- 
nist Simon Kćza nesamo da nazivlje Petra kraljem, nego naročito 
spominje grad Knin kao prijestolnicu njegovu veleći: »Sedes enim 
huius regis (sc. Petri) in Tenen erat ciuitate.«'*) Na taj eto način 
izabra većina hrvatskoga naroda Petra zakonitim svojim kraljem, 
dok nametnika Alma nikad nije hrvatski narod priznao svojim 
kraljem, Kralj Petar bit će svakako nastojao da što većma smiri i 
sredi prilike u području svoga vladanja, kao što su i nametnik Almo 
i njegov stric Vladislav išli za tim da što bolje učvrste svoju vlast u 
zaposjednutom kraju. Oni dobro uočiše vrlo zgodan položaj Za- 
greba, te osnutkom biskupije zagrebačke 1093./94., koja će potpa- 
dati pod metropolita ugarskoga, a ne pod biskupa hrvatskoga u 
Kninu ili pod nadbiskupa u Splitu, nastojahu da Posavsku Hrvatsku 
što više priljube Ugarskoj, te prvim biskupom postaviše »qauendam 
boemicum uenerabilis uite uirum, nomine Duch'")« t. i. »nekoga 
Čeha, muža čestita života, imenom Duha.« Lijepo je na sve ovo pri- 
mijetio vrsni naš historik dr. Fr. Rački (Borba R. XXX. s. 110.): 
»Nu koliko i bi se osnivanje biskupije u Zagrebu dalo s crkvenoga 


14) Isp. Historiae Hung. — fontes domestici, vol. II. p. 88. 
15) Rački: Documenta s. 158. 

gledišta opravdati: toliko je ono imalo biti u takovih okolnostih 
zazorno hrvatskomu narodnomu osjaćaju; jer nova biskupija imala 
je iztisnuti davnu hrvatsku, koja je spadala u sklop hrvatsko-dalma- 
tinske hierarhije, dočim je ona imala biti tudja ovoj svezi. Onaj 
zadatak, koj bi Almu povjeren u političkom, bješe Duhu nametnut 
u crkvenom smjeru: podkopati i razkiniti državnu i crkvenu zajed- 
nicu hrvatskoga naroda. Obzira je vrijedno, što za taj zadatak bi 
izabran sin srodnoga hrvatskomu naroda, a ne niti Hrvat niti Magjar: 
onaj ne, jer nepouzdan; ovaj ne jer ili neprikladan ili uvrjedljiv 
za osjećaje puka, kojemu je namienjen bio. — Još jedno. U ovo 
po hrvatski narod kobno doba pomoli se naš Zagreb prvi put iz one 
tmušine, koja ga u prošlosti krije. On je postao stolicom nove crkve, 
a bješe po svoj prilici i priestolnicom novomu kralju....... Zagreb 
je imao biti nosilac sasma druge politike, nego bijaše ona, koje su 
donle Nin, Knin, Belgrad, Šibenik, Spljet bili zastupnici.« 

Dakako da je za madžarsku vlast u Posavskoj Hrvatskoj bilo 
to teže, što su Hrvati na kraljevsko prijestolje bili uzvisili svoga 
narodnoga čovjeka kralja Petra, a madžarski je opet kralj Vladislav 
pod konac svoga života radije svraćao svoje bojovno raspoloženje 
na Poljsku (1093.) i na Češku (1095.), te poslije god. 1091. nikad 
više nije ni prelazio u Hrvatsku. Međutim se još prije smrti kralja 
Vladislava (29. kolovoza 1095.) ili nekako u to doba diže narod u 
Hrvatskoj na oružje protiv nametnika Alme.!%) O toj borbi zgodno 
i ukratko piše Vj. Klaić (Povjest Hrvata 1. 1899. s. 125.) ovo: 
»Borba nije dugo trajala. Almo bio je čovjek lakouman i pre- 
vrtljiv, odan više lovu i zabavi, nego ozbiljnomu radu, pak 
s toga nije bio dosta jak, da zauzetu banovinu slovinsku posve 
smiri i trajno uzdrži. Čim je narod ustao na noge, morade 
Almo svoju kraljevinu ostaviti i preko Drave u Ugarsku pobjeći; 
kraljevstvo hrvatsko pak raširi se opet na sjever do Drave. Protje- 
rani kralj nije više ni sanjao o tom, da se povrati u Hrvatsku. On 
ostade u svojoj domovini, gdje mu brat Koloman, postavši kraljem 
u Ugarskoj, podijeli neku kneževinu u Ugarskoj, da njom upravlja.« 
Niti jedan lustrum ne provede eto nametnik Almo u Posavskoj 
Hrvatskoj, već bi preko Drave protjeran od Hrvata, pa cjelokupnom 
tad hrvatskom državom zavlada kralj Petar poput pravoga nasljed- 
nika posljednjega Trpimirovića Stjepana II. 

Kralj Koloman (1095.—1116.) je u prilično teškim prilikama 
već s obzirom na skori prolaz križarskih četa kroz Ugarsku zasio 


16) Rački: Borba R. XXX, s. 112. i 118. — M. Biidinger: 0. c. p. 80., 
81. i 94. 


12 


na prijestolje. Neki ga ugarski ljetopisci prikazuju u čudnoj slici. 
Tako kod Thurocza!7) čitamo: »Erat (Colomanus) autem hatibu cor- 
poris contemtibilis, sed astutus et docilis, hispidus, pilosus, luscus, 
gibbosus, claudus et blaesus« (Tjelesna izgleda bijaše bo prezirna, 
ali lukav i naučljiv, kuštrav, rutav, ćorav, grbav, šepav i mucav.) 
Drugi opet hvale Kolomanovu ljubav knjizi i nauci, pa tako Simon 
Kćza!*) piše: »Qunwes (k&nyves = književan, knjigoljubac) enim 
Kalman est vocatus, cum libros habebat, in quibus ut episcopus 
legebat suas horas« (Knjigoljupcem je naime Koloman bio zvan, jer 
je imao knjiga, iz kojih je poput biskupa čitao svoje časove). 

U početku je svoga vladanja Koloman bio silno zaokupljen pro- 
lazom različnih križarskih četa kroz Ugarsku. Tako već prvim kri- 
žarskim neredovitim četama, lotarinškim i porajnskim, koje su u 
svibnju 1096. pod vodstvom svećenika Folkmara sa sjevero-zapadne 
strane haračeći upale u Ugarsku, pode Koloman s vojskom u susret, 
te ih rastepe kod Nitre. Slično se dogodilo i četama lotarinških, 
franačkih i švapskih križara, koje su pod vodstvom svećenika Gott- 
schalk-a također plijeneći provalile u Ugarsku te bile zaposjele 
međašnu tvrđu Mošonj (Wieselburg), jer su tu od nadošle ugarske 
vojske bile posve raspršene. Pa i neredovite čete, pod vodstvom 
grofa Emicha, sastavljene od sjevero-francuskih, engleskih i po- 
ranjskih križara, koje su svoje haračenje započele već na Rajni, 
udariše doskora na tvrđavu Mošonj i podsjedahu je šest nedjelja. 
No napokon i ove čete budu rastjerane. Poslije su istom u Ugarsku 
nadolazile bolje uređene križarske čete, koje su po svoj prilici Kolo- 
manovim dopuštenjem prolazile kroz Ugarsku, kamo na koncu na- 
dođe i odio prave i dobro uređene križarske vojske pod lotaringij- 
skim. vojvodom Gottfriedom Bouillonskim, glavnim vođom prve 
križarske vojne. Poslije pregovora Gottfriedovih s Kolomanom u 
studenom 1096. god. poradi slobodna prolaza, Koloman je sam sa 
svojom pratnjom sproveo Gottfriedove križare sve do međa svoje 
države u Podunavlju.!?) Na taj je eto način Koloman sve do pod 
konac 1096. god. bio uvelike zaokupljen prolazom različnih križar- 
skih četa kroz Ugarsku. »A Koloman nije mogao biti siguran, — 
dobro veli Rački (R. XXX. s. 122) — ne će li nove čete križarske 


17) Chronica Hungarorum, ed. Schwandtner: Seriptores rer. hung. 1. 
p. 135. 

15) Gesta Hungarorum, ed. M. Florianus: Fontes domest. Hung. 1. — 
Scriptores II. p. 88, 

2) Isp. M. Biidinger: o. c. p. 182—136. — Dr. Fr. Rački: Borba R. XXX. 
s. 121. i 122. : 

nadospjeti u Ugarsku, dok se sva vojska u toj prvoj vojni nije u 
svibnju 1097. god. sjedinila u maloj Aziji i uputila u Siriju i Pale- 
stinu. Još sliedeće godine 1098. krenu mletačka vojska, kako znamo, 
put iztoka, tako da se ova prva bujica sa zapada utiši tek onda, 
kada su poslije osvojenja Antiohije (3. lipnja 1098.) a najpače Jeru- 
solima (15. srpnja 1099.) dolazili sa iztoka povoljni glasovi o 
uspjehu kršćanskoga oružja.« 

Mnogo brige i nevolje zadavao je prijelaz silnih križarskih četa 
i bizantskom caru Aleksiju preko područja njegove države na Bal- 
kanu i u Maloj Aziji. Našavši se tako u stisci smatrao je car Aleksije 
oportunim, da Themu Dalmaciju bar privremeno ustupi svojim savez- 
nicima Mlečanima. Ovdje bi se zgodno moglo primijeniti ono, što je 
s obzirom na politiku bizantskoga carstva na Balkanu kazao Rački 
(Borba R. XXXI. 234. i 235.) »Iztočno-rimska carevina nije se nikada 
izriekom odrekla svojega historičkoga prava na zemlje balkanskoga 
poluotoka; tč ga nastojala uzpostaviti i vršiti posredno ili nepo- 
sredno, kamo i dokle god joj sila dopirala..... Ona se ovlaštenom 
smatrala ustupiti dalmatinsku themu svojim pristašam Mlečanom, 
kada su joj se god odnošaji s hrvatskim kraljevskim dvorom zamr- 
sili, ili kada joj je to interes svjetovao.« 

Pa i gradovi Theme Dalmacije sami upirući se na svoju staru 
autonomiju, koju su zadržali za vladanja cijele hrvatske narodne 
dinastije, kao i na svoj romanski značaj, držahu se često neprijatelj- 
ski prema državnoj vlasti hrvatskoj. Umno i ukratko karakterizira 
ovo neprijateljsko držanje dalmatinskih gradova dr. Fr. Rački (0. c. 
R. XXXI. s. 237.) veleći: »Ovo je neprijateljstvo u dalmatinskih gra- 
dovih, ležećih unutar granica hrvatske države, tako izrazito i oštro, 
da su se oni s mletačkom obćinom sročili proti zemljišnoj cjelovi- 
tosti kraljevine hrvatske, čiem su ili nemoć njezinu opazili ili iz vana 
poticani bili. Tiem je vanjski neprijatelj hrvatske države u ovih raz- 
vijenih i svojom prošlosti ponositih gradovih našao dosta jaka i po- 
uzdana saveznika.« Tako je sasvim razumljivo, što su se već u svib- 
nju 1097. god. (millesimo nonagesimo septimo, mense madii) pred- 
stavnici i odličnici Trogira i Splita (a valjada i drugih gradova) na 
poziv Mlečana dobrovoljno dali pod zaštitu mletačkoga dužda Vitala 
Michieli-a (1096.—1101.). »Budući da smo dosta spoznali — vele u 
jednoj fragmentarnoj ispravi Trogirani — da nam je prikladno i 
najsigurnije (congruum atque tutissimum) živjeti pod vladom tolike 
gospode i ostati pod njihovom brižnom skrbi i postojanom zašti- 
tom, stoga obećajemo mi Ivan, milošću Božjom biskup trogirski 
s našim nasljednicima, zajedno s priorom Dragom i Petrom Belom, 


14. 


sa svim našim sugrađanima, starijima i mladima, i sa našim baštini- 
cima (et cum nostris heredibus) vama, gospodaru našem (domino 
nostro) Vitalu Michielu, duždu Venecije, Dalmacije i Hrvatske i car- 
skom protosevastu vjernost.«2) Zaista su se u daljem tekstu bili i 
Trogirani poput Splićana mletačkome duždu obvezali i na vojnu 
pripomoć?!). 

Pai preko hrvatskih krajeva prolažahu neke križarske čete. Te 
je čete iz južne Francuske pod kasnu jesen 1096. god. vodio grof 
Rajmund Tuluski preko gornje Italije i Istre, pa dalje preko hrvat- 
skog primorja, Like i Dalmacije te Zete u Skadar, pa preko Lješa u 
Drač, kamo prispješe na koncu siječnja 1097., god. Uz ovu je vojsku 
išao i papinski poslanik Ademar od Puy-a i kanonik Rajmund de 
Agiles, koji je jednostavnim načinom i opisao put ovih križara. 
Jasnije i više kao historik prikazao je put ove križarske vojske 
Vilim Tirski (oko god. 1170.). Karakteristično je, da prvi pisac u 
svom putopisu Hrvatsku nazivlje Slavonijom a drugi Dalmacijom. 
Tako prvi veli: »Illi (Franci) igitur Sclavoniam ingressi multa 
dispendia itineris passi sunt, maxime propter hyemem, .quae tunc 
erat« (Ušavši dakle oni [Francuzi] u Slavoniju [== Hrvatsku] mnoge 
su neprilike na putu pretrpjeli, ponajviše zbog zime, koja tad 
bijaše) —, a drugi na pr. kaže »Est autem Dalmatia longe pa- 
tens regio inter Hungariam et Adriaticum mare sita«2?), (Dalmacija 
I== Hrvatska] je zemlja, koja se nadaleko proteže između Ugarske 
i Jadranskoga mora). Ovo nam ujedno pisanje Vilima Tirskoga i 
Rajmunda de Agiles-a dokazuje, da je Hrvatska za proiaza križar- 
skih četa bila posve slobodna i nezavisna t. j. da nije tad potpadala 
pod vlast ugarsku odnosno pod vlast ugarskoga kralja Kolomana, 
koji se kao ni bilo što ugarsko za ovoga 40 dnevnoga putovanja kri- 
žara kroz Hrvatsku?*) nesamo nigdje u ovim putopisima ne spomi- 
nje, nego se naprotiv jasno lučila Hrvatska od Ugarske veleći da 
leži između Ugarske i Jadranskoga mora. 


?) Rački: Documenta s. 179, 

*') Rački: Documenta s. 178. Tako se Splićani obvezuju, da će na zahtjev 
duždov dati jednu saginu ili dvije galije (nos preparare debeamus unam sagi- 
nam uel duas galleas.) — Rački: 0. c. R. XXX. P. 116.—118. — Šišić: 0. c. 
1925. p. 625. 

*) Oba ova putopisa donosi Rački u »Documenta« (Zagrabiae 1877.) 
s. 461—465. — Potanje o tom isp. Rački: Borba R. XXXI. s, 281. i 232. — 
Dr. P. Matković: Putovanja po balkanskom poluotoku za.srednjega vijeka 
R. XLII. s. 90—94. — Šišić: Priručnik (1914.) s. 378. i 379. , 

*) Tako Vilim Tirski kaže »Cumque .per dies quasi quadraginta omnem 
Dalmatiam multo  pertransissent labore, tandem  pervenerunt  Durachium,« 
Rački: Documenta s. 464. 

Kad se međutim prolaz križara prve križarske vojne kroz 
Ugarsku i preko Balkana na istok bio svršio, pomišljala je i Kolo- 
manova zaručnica Buzila, kći kneza Rogera (sina glasovitoga nor- 
manskoga vojvode Roberta Guiskarda) a vjernoga privrženika pape 
Urbana II., uz koga je i Koloman sredinom 1096. odlučno bio pri- 
stao —, da iz Palerma sa Sicilije pođe morem preko hrvatskoga 
grada Biograda i dalje kopnom put Ugarske. Nekako istodobno po 
hipotezi prof. Šišića po ugledu valjada u  madžarskoga historika 
. Paulera, započela je Kolomanova vojska na proljeće 1097. god. rat 
protiv hrvatskoga kralja Petra. No prema vrelima o tome nam rato- 
vanju nije ništa potanje poznato, štoviše ni godina sukoba nikako 
nije stalna, pa se baš u tome znatno razilaze historici,**) nego je 
stalno samo to, da je za tih godina došlo do odlučne bitke kod pla- 
nine Gvozda, u kojoj je pao posljednji hrvatski kralj narodne krvi 
Petar, braneći potpunu nezavisnost Hrvatske. Dok dr. Šišić (Povijest 
Hrvata. Zagreb 1925. s. 621.—622.), kako je istaknuto, drži, da je 
ta bitka i pogibija kralja Petra bila »u rano proljeće 1097.«, dr. 
Rački je u svojoj studiji »Borba južnih Slovena za državnu neodvis- 
nost u XI. vieku« u Radu knj. XXX. (1875.) na strani 122. do 138. 
temeljito obrazložio, da je bitka kod Gvozda, u kojoj je pao kralj 
Petar »držeći posljednji u ruci stieg podpune državne neodvisnosti 
hrvatske« bila poslije ugovora s Kolomanom 1102. god.?5) S istraži- 
vanjem se i zaključcima Račkoga slažu i naši historici Tade Smiči- 
klas (Pov. Hrvatska I. 1882. s. 261.—265.) i Vjekoslav Klaić (Pov. 
Hrvata 1. 1899. s. 125.—127.). 

Međutim neke upravo dokumentarne činjenice jasno dokazuju, 
da se hipoteze dra Šišića u ovom razdoblju t. j. za vladanja kralja 
Petra do ugovora s Kolomanom na Dravi ne mogu nikako održati 
onako, kako ih je on postavio. Ponajprije je u tom pogledu važno 
pripovijedanje sicilskoga pisca Normanca Gaufreda Malaterre. o 
zarukama i svatovima kralja Kolomana, gdje se kaže, da je zaručnica 
Kolomanova, a kći normanskoga kneza Rogera, u svibnju 1097. (mil- 
lesimo nonagesimo septimo — — — mense Maio) na lađama pre- 
vezena iz Palerma »in portum Albae, qui juris regis Ungarorum est« 
(u luku biogradsku, koja je u vlasti kralja ugarskoga), kamo joj je 

22) Potanje o tom isp. Dr. Nikola Tomašić: Temelji državnoga prava 
hrvatskoga kraljevstva (Pacta conventa) (P. o. iz »Vjesnika zemalj. arkiva.« 
Zagreb 1910.) str. 81. i bilj. 878. — Dr. N. Tomašić među ostalim veli: »Po 
Pauleru bila je bitka kod Gvozda u proljeću god. 1097.«, a u bilješci 
br.. 378: izrijekom kaže »Od hrvatskih povjestničara meće poput Paulera 


Šišić...bitku kod Gvozda u g. 1097.« 
25) Prvi put je Rački o tom pisao u Radu knj.-XIX. str. 82.—87.. 

u susret došao »Vincurius comes Bellegratae« (t. j. Merkurije župan 
erdeljskoga Biograda) s 5000 vojnika i odatle nju i one, koji su s 
njom došli, dopratio kralju Kolomanu u Ugarsku (»eamque cum 
his, qui cum ea venerunt.... usque ad regem perduxit«).2%) Najveće 
bi težište za vlast Kolomanovu u Hrvatskoj u ovom pripovijedanju 
bez sumnje bilo na riječima »qui juris regis Ungarorum est«, jer 
bi prema tome hrvatski krunidbeni grad Biograd na moru već u 
svibnju 1097. bio u vlasti Kolomanovoj, ali te su riječi kasniji ume- 
tak u spisu Gaufredovu, pa lijepo i kritički obzirom na ovo obra- 
zlaže Rački (Borba R. XXX. s. 127. i 128. bilj.): »Sjelo indi Vinkuriju 
nije bila hrvatska »Alba« = Belgrad nego ugarska (Belegrata, Bel- 
grad). Nu glavna se sila polaže na one rieči, koje su domenute o 
vlasti pod koju je »Alba« spadala, naime na umetak: »qui iuris regis 
Ungarorum est«; te se odavle izvodi, da je Hrvatska več god. 1097. 
priznavala Kolomana kraljem svojim, pošto jedan od prednjih gra- 
dova njezinih Belgrad, bijaše tada »iuris regis Ungarorum«. Ovdje se 
indi polaže veća sila na rieči daleka pisca sicilskoga i na text njegova 
spisa, koj(i) je po priznanju samih izdavatelja dosta pokvaren do 
nas došao, nego li na tečaj dogođaja, koji izključuje mogućnost, da 
je bud Vladislav bud Koloman do god. 1096./7. mogao zavladati Bel- 
gradom i hrvatskim primorjem. Rogerova kći mogla se izkrcati u 
belgradskoj luci, a da je ona i hrvatska bila; te je iz ovoga čina 
mogao Gaufred zaključiti, da Belgrad pripada Kolomanu; niesu li 
one rieči umetak, odnoseći se na dobu poslije 1102. godine, kada je 
Koloman u Belgradu okrunjen bio i tako ime ovoga grada pronielo 
se čak u Siciliju. Factum je, da je Almus poslije kolovoza 1095. i 
slieđećih godina u Ugarskoj bio, da tada u cieloj Hrvatskoj do Drave 
ne ima traga ugarskoj vlasti. Ako Koloman nije onih godina živio u 
očitom neprijateljstvu s Hrvatskom: zar je toli nevjerojatno, da si. 
(je) od Hrvatske državne vlasti izhodio dozvolu, da njegovo poslan- 
stvo dočeka zaručnicu u luci hrvatskoj, u koju (je) imala ona iz Si- 
cilije doploviti?« 

No dr. Šišić, koji se u svom »Priručniku« (Zagreb 1914. s. 383. 
i dalje) dao per longum et latum na »pobijanje« Račkoga, kome što- 
više prigovara i tendencioznost (»To je on [== Rački] nesumnjivo 
učinio s tom tendencijom«...), eda bi se uz ovakovu stvarnu i 
kritičku argumentaciju Račkoga bilo ikako još mogla održati nje- 
gova hipoteza —, prebacuje važnost i težište s riječi »qui iuris regis 
Ungarorum est« na broj od 5000 vojnika, i na taj broj postavlja 
svu težinu veleći (str. 387.): »Težina onih riječi Gaufredovih naime 


29) Rački: Documenta s. 478; 

ne leži u stavci »qui iuris regis Ungarorum est«, nego u tom pozi- 
tivnom faktu, da je historički zajamčeni župan erdeljskoga Bel- 
grada u hrvatskom Belgradu dočekao vjerenicu svoga gospodara 
s 5000 vojnika (konjanika), a to je i danas, a kamo li ne onda (1097.) 
čitava vojska. Taj nas broj upravo silom navodi na misao, da je ne- 
posredno prije maja 1097. bjesnio u Hrvatskoj rat, u kojem su su- 
djelovale i čete Merkurijeve, to jest ugarska vojska.« Taj broj eto 
od 5000 vojnika dra Šišića »upravo silom navodi na misao, da je 
neposredno prije maja 1097. bjesnio u Hrvatskoj rat...« i na tom 
dakle broju od 5000 vojnika leži cijelo težište Šišićeve argumen- 
tacije! Ta, da 5000 vojnika nije ni onda (1097.), a kamoli danas — 
Kako dr. Šišić tvrdi — »čitava vojska«, to nam najbolje dokazuje 
historijska činjenica, da su već nekoliko stoljeća prije Krista per- 
zijski kraljevi imali tek za tjelesnu stražu ne 5000 nego 10.000 po 
izbor vojnika t. zv. »neumrlih«! Pa i pratnja od 5000 vojnika, s ko- 
jom je župan erdeljskoga Biograda Merkurije pošao do hrvatskoga 
Biograda na moru u susret Kolomanovoj vjerenici Buzili, ne znači 
— unatoč kojekakvom domišljanju Šišićevu — upravo ništa drugo, 
nego kraljevsku sigurnosnu i počasnu (reprezentativnu) pratnju, 
kakva je i dolikovala kraljevskoj vjerenici, koja je imala putovati 
kroz strane gorovite i teško prolazne krajeve kakovi su Velebit i 
Kapela. 


Kako se međutim hrvatska država nakon dobrovoljnog prije- 
laza gradova Theme Dalmacije pod mletačku vlast našla između dva 
pogibeljna susjeda sa zapadne i sjeverne strane, između Mlečana i 
Madžara, to su ovi na štetu Hrvatske, a na svoju korist nastojali o 
međusobnom savezu i prijateljstvu. Pa upravo nedatirana isprava o 
»ugovoru prijateljstva, koji je učinjen između kralja ugarskoga i 
dužda mletačkoga«27) (»Conuenientia amicitie, que facta est inter. 
regem Ungarorum ac ducem Venetorum«), između naime ugarskoga 
kralja Kolomana i dužda mletačkoga Vitala Michieli-a, za koji »ugo- 
vor« sam dr. Šišić (Povijest Hrvata 1925. s. 627.) kaže, da »bi pot- 
kraj 1097. ili na početku 1098. utanačen« — dakle po njegovu mi- 
šljenju poslije boja kod Gvozda »u rano proljeće 1097.« i poslije 
pogibije kralja Petra — posve jasno dokazuje, budući da se Kolo- 
man u tom »ugovoru« piše i nazivlje samo »Ungarorum rex«, a Vital 
Michieli »Venetie, Dalmatie, Chroatie dux«, da u času sklapanja toga 
»ugovora« kralj Koloman nije imao nikakve vlasti u Hrvatskoj, 
nego je vladao samo u Ugarskoj, pa dosljedno tome da ni bitka kod 


27) Rački: Documenta s. 479, i 480. 

Gvozda nije nikako bila, kako dr Šišić kaže, »u rano proljeće 1097.« 
niti je tada kralj Petar u boju pao, a niti Koloman postao »gospoda- 
rom Hrvatske od Gvozda do morske obale«, niti gospodarom hrvat- 
skoga krunidbenog grada Biograda na moru, jer se, kad bi to uistinu 
bilo, zaista ne bi poslije svega toga Koloman u pomenutom »ugo- 
voru prijateljstva« sam nazivao tek »Ungarorum rex.« 

U tom pismenom »ugovoru prijateljstva«, što ga je ugarski 
kralj Koloman uglavio s mletačkim duždom, kako je Rački (Borba 
R. XXX. s. 128.) »čvrsto osvjedočen« 1101. godine, među ostalim 
stoji: »Ja Koloman, kralj Ugara (»Ego Colomanus, Ungarorum rex«) 
sam ću od sebe .i po svima svojima od danas u buduće držati pravo 
i čvrsto prijateljstvo s tobom, Vitale Michieli, dužde Venecije, Dal- 
macije i Hrvatske (»tecum, Vitalis Michael, Venetie, Dalmatie, Chro- 
atie dux«) i sa svim tvojim odličnicima; stoga ću tebe i tvoje, pa sve 
gradove, podložne duždevstvu tvome (cunctus ciutates, subiectas 
ducatui tuo) i sve tvrđave i mjesta, koja su podvržena i poslušna 
tvojoj vlasti, sam i po svojima čuvati, i ne ću ih nikako uznemirivati. 
I ako bi tko od mojih bilo koga od vaših izagnao ili uvrijedio, kad 
ja to doznam, popravit ću za vrijeme od 30 dana (infra dies triginta 
emendabo). — Sve je ovo prisegom potvrđeno i ugovoreno uz iste 
uvjete s obje strane (ab utraque parte). — Ali budući da moji veli- 
kaši i starješine sumnjaju, imam li tebe nazivati duždom (vojvodom) 
Hrvatske i Dalmacije (utrum te ducem Chroatie atque Dalmatie no- 
minauerim), hoću, štoviše želim za očuvanje prijateljstva, kako je 
uglavljeno, da bi se što prije od tebe i tvojih a isto tako od mene i 
mojih odstranila svaka dvojba, pa da ne bismo imali uzroka nipošto 
se oprijeti jedan drugome, gdjegod se jasnim dokazom može do- 
kazati, što pripada tebi po tvojima, a što meni po mojima predšas- 
nicima.«25) ' 

Iz ovoga eto ugovora s jedne strane vidimo, kako kralj Kolo- 
man u vrlo važnom službenom aktu kao što je sklapanje prijatelj- 
stva sa stranom državom mletačkom, s4m sebe nazivlje tek »Unga- 
rorum rex«, što apsolutno ne bi bio učinio, da je pri sklapanju toga 
ugovora imao u Hrvatskoj ikakvu vlast, a s druge strane opet da u 
istom službenom aktu mletačkom duždu Vitalu Michieli-u daje na- 
slov »Dalmatie Chroatie dux«, kakav je teoretski naslov mletački 
dužd dobio i posebnom poveljom od bizantskoga cara još 1085. 
god. a u svibnju je 1097. taj teoretski naslov pristankom dalmatin- 
skih gradova stao i realizirati. U tom se ugovoru ne kaže doduše 


*) Rački: Documenta s. 480. — Smičiklas: Codex Diplomaticus. Vol. ]I. 
(1904.) s. 1. i 2. meće taj »ugovor prijateljstva« »oko god. 1101.—1102.« 

izrijekom protiv koga je uperen, ali je iz svega jasno, da je taj 
»ugovor prijateljstva« odnosno savez bio uglavljen protiv Hrvata. 
Koloman se naime spremao udariti na Hrvatsku, pa je sklopio s Mle- 
čanima savez, da mu oni ne bi pri tom pravili neprilika, a jer su opet 
Mlečani svojatali i prisvajali dalmatinske gradove, to Koloman u 
ovom momentu i ne poriče duždu pravo na Dalmaciju nastojeći ga 
nadmudriti, da ostane miran svaki pri svom, dok se tobože pouz- 
dano ne dokaže »što pripada tebi (== duždu) po tvojima a što meni 
( Kolomanu) po mojima predšasnicima.« Ovim je riječima, pozi- 
vajući se na predšasnike, Koloman nišanio na svoje baštinsko pravo, 
stojeći dakako na ugarskom stanovištu da je po izumrću muškoga 
roda narodne dinastije u Hrvatskoj pravo nasljedstva na hrvatsko- 
dalmatinsko prijestolje prešlo preko Zvonimirove udove Jelene, 
sestre ugarskoga kralja Arpadovca Vladislava, na ugarsku arpa- 
dovsku dinastiju.2*) 

Kad je ovako Koloman s osobitim oprezom učinio »ugovor pri- 
jateljstva« s Mlečanima, glavno mu bijaše, da i svoju vlast osnuje po 
cijeloj Hrvatskoj sve tamo do obala dalmatinskih. Stoga skupivši 
vojsku sam je povede 1102. god. na Hrvate. No došavši do međašne 
rijeke Drave nađe ondje već hrvatsku vojsku pod vodstvom dva- 
naestorice plemenskih starješina spremnu za boj. Zgodno s obzirom 
na ovu vojsku veli dr. Rački (Borba R. XXX. s 130. i 131.): »A to 
bijaše. zbilja prava narodna vojska hrvatska, sastavljena, kano što 
to bivalo kod svih slovenskih naroda u prvo doba, iz četa, koje su 
sva hrvatska plemena pod vodstvom svojih plemenskih starješina 
izaslala na obranu svojega doma. Čete plemena pod svojim vojvo- 
dom činile su odjel ove zajedničke narodne vojske, koja je indi 
podieljena bila u dvanaest plemenskih odjela.« 

Koloman dakako bijaše uvelike iznenađen vidjevši tako veliku 
hrvatsku vojsku na granici između obje zaraćene kraljevine na rijeci 
Dravi. Uzato se zaista još živo sjećao strašnoga svoga poraza 1099. 
god. u Galiciji, što ga je pri podsjedanju grada Pfemysl-a snašao od 
ruske i kumanske vojske. O tome porazu madžarska »Chronicon 
Pictum« (e. c. p. 203.) piše ovo: »Tako kralj i svi njegovi brzo bje- 
žeći dođoše u Ugarsku. Blago pak kraljevo i sve one, koji ne mo- 
gahu brzo bježati, ugrabiše (zarobiše) Kumani. Toliki tamo bijaše 
pokolji, da su u tolikom pokolju rijetko bili Madžari. Koji pak od 
Madžara bijahu utekli u šume, prisiljeni glađu, pekli su potplate 
svoje obuće i jeli. Što više? Tolike su se tad pogibli zbile, da se niti 


2%) Dr, Fr. Rački: Borba R, XXX. s. 128. i 129. — Tade Smičiklas: Poviest 
Hrvatska I, s. 262. — Vjek. Klaić; Povjest Hrvata I. s. 126. 

izreći ne mogu.« (»Rex itaque et omnes sui celeriter fugiendo uene- 
. runt in Hungariam. Thesaurum autem regis, et omnes qui celeriter 
fugere non potuerunt Kuni rapuerunt. Tanta strages ibi fuit, quod 
raro hungari in tanta strage fuerunt. Qui autem ex hungaris in siluis 
euaserant, pre necessitate famis soleas calceamentorum suorum 
assando comedebant. Quid plura? Tanta tunc pericula facta sunt, 
que dici non possunt.«) Iza ovakova strašnoga iskustva sasvim je 
razumljivo, da je Koloman, videći pred sobom na granici jaku voj- 
sku hrvatsku i ne hoteći varavoj ratnoj sreći povjeriti odnosno na 
kocku baciti sudbinu svoju i vojske svoje, radije pokušao, da se 
mirnim putem nagodi s Hrvatima. Cijelu nam ovu situaciju i s Kolo- 
manove i s hrvatske strane lijepo razjašnjuju i potvrđuju dvije reče- 
nice iz t. zv. memorijala splitskoga arhiđakona Tome, gdje stoji: 
»Hrvati pak čuvši za dolazak krlajev (== Kolomanov), sakupiše svoju 
vojsku i pripraviše se za boj. Kralj pak doznavši da su se skupili, 
posla k njima svoje glasnike, hoteći s njima ljubazno postupati i 
ugovor s njima sklopiti, kako budu htjeli.«%) Odnošaj se prema 
tome sada posve promijenio, jer Koloman ne kani više s oružjem 
u ruci da nastupi protiv Hrvata, nego da sporazumno oživotvori 
tobožnje svoje teoretsko baštinsko pravo. 

No kako su Hrvati po davnom svom običaju o svim krupnim 
poslovima kraljevstva odlučivali u skupštini, tako po memorijalu 
Tome arhiđakona (0. c. ed. Rački p. 58 i 59) učiniše i sada: 
»Chroates audita legacione domini regis, inito consilio. (Hrvati 
saslušavši poslanstvo gospodina kralja sastadoše se u vijeće). Sad je 
upravo eto došao odlučni čas, u kome su prvaci hrvatskoga kraljev- 
stva imali da riješe pitanje nasljedstva i da se odluče, da li će pri- 
znati Kolomanovo shvaćanje baštinskoga prava nasljedstva u Hrvat- 
skoj ili će započeti rat. Budući da je tad opća politička situacija u 
Hrvatskoj bila vrlo kritična, jer su s jedne strane hrvatske zemlje 
ugrožavali Mlečani, a s druge je opet strane bilo bojazni i od even- 
tualnih prolaza križara, pa sad eto i navala Madžara, to je u vijeću 
hrvatskih poglavica preteglo mišljenje, da bi se valjada u zajednici 
s Madžarima lakše mogli braniti od drugih neprijatelja, te zaključiše 
prihvatiti ponudu Kolomanovu. (Smičiklas: o. c. I. p. 263.) Taj zaklju- 
čak saborski ponesoše u tabor kralju Kolomanu dvanaestorica žu- 
pana odnosno poglavica od dvanaest hrvatskih plemena, a: kralj 


2%) »Chroates uero audientes de aduentu regis congregauerunt exer- 
citum suum, et preparauerunt se ad pugnam. Rex uero audita congregatione 
ipsorum misit suos nuncios uolens ipsos graciose tractare: et pacta cum eisdem, 
ut uoluerint, ordinare.« (Toma arhid.: »Historia Salonitana« ed. Rački p. 58.) 

Koloman ih primi na cjelov mira i s počitanjem ih susretajući (»rex 
ad osculum pacis eos recipiens et honorifice eos tractans«). Pogla- 
vice ti bijahu —: župan Juran od plemena Kačića (de genere Chacit- 
torum), župan Ugrin od plemena Kukara (de g. Chucharorum), žu- 
pan Mrmonja od plemena Šubića (de g. Subitthorum), župan Pribi- 
slav od plemena Čudomerića (de g. Cuddomirithorum), župan Juraj 
od plemena Svačića (de g. Suacithorum), župan Petar od plemena 
Murića (Mogorovića, de g. Murithorum), župan Pavao od plemena 
Gusića (de g Gussithorum), župan Martin od plemena Karinjana i 
Lapčana (de g. Carinensium et de g. Lapzanorum), župan Pribislav 
od plemena Polečića (de g. Pol[et]ithorum), župan Obrad od plemena 
Lasničića (de g. Laznizithorum), župan Ivan od plemena Jamometića 
(de g. Jamometlith]orum), i župan Mironja od plemena Tugomi- 
rićas1) (de g. Tugomirorum). — Za ovu dvanaestoricu plemenskih 
poglavica lijepo reče Rački (Borba R. XXX. s. 133.): »Oni su tada 
bili »proceres, primates, principes, comites, barones regni« naših 
predjašnih listina; pa se ne može skoro ni o tom sumnjati, da su oni 
bili i vojvode plemenskih vojnih družina, koje su tada kod Drave 
utaborene bile.« 

S ovim eto predstavnicima hrvatskih plemena sklopi kralj Ko- 
loman na Dravi ugovor odnosno prema t. zv. memorijalu splitskoga 
arhiđakona Tome (0. c. ed. Rački p. 59.) —: »dođe s njima do ovako- 
va suglasja: da će svi pomenuti uživati svoje posjede i dobra sa svim 
svojima mirno i bezbrižno (paciffice et quiete); i da niti jedno od 
pomenutih plemena nije dužno (obvezano), niti ljudi njihovi plaćati 
kraljevskomu veličanstvu porez ili danak, nego jedino su gospodinu 
kralju dužni služiti, kad bi netko napao kraljevske granice. Tada, 
ako bi gospodin kralj po njih poslao, mora da na vojsku opremi 
svako pleme najmanje deset oboružanih konjanika o svom trošku i 
potrošku do rijeke Drave (usque ad flumen Draue), a odanle prema 
Madžarskoj o trošku gospodina kralja (inde uersus Hungariam ad 
expensas domini regis) i moraju ostati, dogod vojna bude trajala 
(usque quo exercitus durauerit, debeant permanere). I tako bi uglav- 
ljeno godine Spasa našega 1102. (de anno nostre redemptionis??) 
M. C. IL.)«. Prema ovome je ugovoru jasno, da je Koloman vodio 
pregovore s najuglednijim velikašima hrvatskim kao s predstavni- 
cima od dvanaest plemena hrvatskih, koja su u to doba posjedovala 
zemlju od Gvozda (Kapele) do Neretve, pa su eto i kao reprezentanti 


%) Toma arhiđ,: o. c. ed. Rački p. 59. 
8) Kod Smičiklasa: Codex Diplomaticus. Vol. II. (1904.) s. 9. mjesto 
»nostre redemptionis« stoji »domini«. 

narodni za narodnu budućnost upravo udesni bili i odlučili o tisuć- 
godišnjoj gotovo narodnoj sudbini. Iz navedenoga sporazuma ujed- 
no izbija obostrani ugovor, jer kralj Koloman s jedne strane za- 
jamčuje hrvatskom plemstvu posve prema duhu onoga doba mirno 
uživanje svih dobara i posjeda sa svim njihovim ljudima uz oprost od 
plaćanja poreza ili daće, a poglavice od dvanaest hrvatskih plemena 
s druge strane obriču kralju, da će u slučaju navalnog rata svako 
pleme opremiti najmanje deset konjanika o svom trošku do rijeke 
Drave t. j. do granice s Ugarskom, a dalje preko Drave na trošak 
kraljev. Ovaj sklopljeni državopravni ugovor t. zv. pacta conventa 
tek nam se fragmentarno sačuvao — »jer Tomin t. zv. memorijal, 
kako dobro veli dr. Nikola Tomašić), je tek izvađak iz jednoga 
akta, koji je sačinjen na temelju pacta conventa. Izvadjeno je tuj 
samo ono, što je takodjer privatno-pravnoga interesa, naime točke, 
glede poreza i vojne dužnosti.« 


Ovakim se eto ugovorom sporazumjela skupština s Kolomanom 
i odrekla kralja Petra, koji nesamo ne pristade uz zaključke skup- 
štine, nego pođe sa manjinom vjernih svojih prijatelja i pristaša, da 
zakrči put tuđincu Kolomanu, kad je preko Drave pohitio kroz 
Hrvatsku k Jadranskom moru. Pa upravo kod sudbonosne gore 
Gvozda, u kojega je negdje okolini hrvatsko-dalmatinski knez Borna 
kao saveznik franački bio teško poražen od Ljudevita Posavskoga i 
gdje je prije desetak godina bila skršena moć Kolomanova strica 
Vladislava, dočeka sad i kralj Petar Kolomana. Žestoka se vodila 
bitka, u kojoj kralj Petar, kako Rački (Borba R. XXX. s. 134.) kaže: 
»ostavljen od župana i od vojske, koja se bila kod Drave sakupila, 
ne (uz)može obustaviti one struje, kojom je većina naroda hrvat- 
skoga bila pošlaš*).« Zaista, boreći se junački kao div, ne htjede 
preživjeti sloma potpune nezavisnosti hrvatske države i kraljevstva 
hrvatskoga, već sa svojom družinom dade život za domovinu i slo- 
bodu. Gora se Gvozd, gdje je pao, isprva prozva Petrovim Gvoz- 


%) O. c. p. 84. i 85. Kako je dr. Tomašić na osnovu sačuvanih isprava, 
pogotovo na osnovu isprave trogirske, potpuno rekonstruirao sadržaj »pacta 
conventa« u sedam točaka isp. na str. 116.—118. — Vrlo uvaženi historik dr. 
Max Biidinger (0. c. p. 128. bilj. 2.) o tom ugovoru odnosno ot. zv. memo- 
rijalu Tominom kaže: »Dieses Schriftstiick, welches Kolomans Anriicken, die 
Verhandlungen und Kolomans Versprechen darstellt, sowie die Namen der 
zwčlf kroatischen Župane nennt, ist ohne Zweifel als Kopie eines gleich- 
zeitigen (in kroatischem Interesse abgenommen) Aktes anzusehen.« 

%) Već je oštroumni historik dr. M. Biidinger (0. c, Leipzig 1866. p. 129. 
bili.) dobro bio uočio odmetnuće odnosno izdajstvo hrvatskih velikaša veleći: 
»Man mčchte fast glauben, Peter sei von den Grossen verrathen worden.« 

dom)?") a poslije Petrovom gorom. »Valjda je narod — ukratko 
veli Smičiklas (0. c. 1. p. 264.) — od ovih njekoliko godina bio satr- 
ven od borba velikaša za kraljevski vienac, pak je hladne duše pri- 
mio velike dogodjaje, kojim se izmaći pored ovakove gospode hr- 
vatske jedva je bilo moguće.« 

Krvavim sukobom kod Gvozda i katastrofom kralja Petra bi 
Kolomanu otvoren put sve do hrvatskoga kraljevskoga krunidbe- 
nog grada Biograda na moru, kamo nesmetano dođe u pratnji tako- 
der Hrvata, što uza nj pristajahu. Tu ga ponajprije sakupljeni 
hrvatski velikaši po svoj prilici aklamacijom, kao što se to na pr. 
zbilo pri izboru Stjepana IL., koji u svojoj ispravi od 1089. sam kaže, 
da je zasjeo na kraljevsko prijestolje otaca, djedova i pradjedova?%) 
— »omnibus Chroacie et Dalmacie nobilibus collaudantibus« — iza- 
braše kraljem, a zatim je po izboru slijedilo krunisanje. Koloman je 
nato bio okrunjen onim istim insigniis regiae potestatis t. j. znako- 
vima kraljevske vlasti, kojima su bili krunisani hrvatski kraljevi: 
Tomislav, Petar Krešimir, Dimitrija Zvonimir i Stjepan II., pa je 
istom poslije krunisanja analogno prema Zvonimirovoj krunidbe- 
noj zavjernici od 1076. god. postao »per uexillum, ensem, sceptrum 
et coronam inuestitus atque constitutus rex« — t. j. zakonitim na- 
sljednikom pomenutih hrvatskih kraljeva. Tako je eto istom ovaj 
izbor i krunidba učinila Kolomana zakonitim hrvatsko-dalmatinskim 
kraljem, što nam nepobitno dokazuje Kolomanova isprava od 1102. 
god., izdana samostanu sv. Marije u Zadru, u kojoj prvi put dota- 
dašnjemu svome naslovu »rex Ungarie« dodaje sada tek naslov 
»Croatie atque Dalmatie« veleći »Ego Collomannus dei gratia rex 
Ungarie, Croatie atque Dalmatie?7).« 

Poslije krunisanja kralj je Koloman poput hrvatskih ieealfeva 
Dimitrije Zvonimira i Stjepana II. uz ostalo izdavao i darovnice sa- 
mostanima i crkvama ili potvrđivao njihove stare sloboštine i povla- 
stice. Tako je pri toj zgodi izdao i samostanu sv. Marije u Zadru ovu 


%) Ugarski kronista Simon de Keza u »Gesta Hungarorum« (ed. M. 
Florianus: Fontes domestici hist. Hung. — Scriptores II. p. 88) o tom veli: 
»Iste (Kalman) quoque in regnum Dalmatie misso exercitu occidi fecit regem 
Petrum, qui Hungaris in montibus qui Gozd dicuntur occurens, est deuictus 
in montibus memoratis et occisus. Unde iidem montes usque hodie in Hunga- 
rico Patur Gozdia nominantur.« 

%) O tom potanje isp. Dr. P. Karlić: Posljednji Trpimirović Stjepan II, 
(Preštampano iz »Vjesnika državnog arkiva« Zagreb 1929. sv. IV.) str. 1. i 2. 

57) Smičiklas: Codex Diplomaticus. Vol. II. (1904.) s. 9. — Rački: Borba. 
Rad, XXX. s. 135. — Dr. P. Karlić: Hrvatski kralj Dimitrija Zvonimir (Pre- 
štampano iz »Vjesnika državnog arkiva« Zagreb 1927. sv. III.) str. 10. i 11. 

važnu ispravu; »Godine utjelovljenja gospodina našega Isusa Krista 
1102. Ja Koloman milošću Božjom kralj Ugarske, Hrvatske i Dalma- 
cije, poslije u redu održana sabora, pošto sam bio okrunjen u Bio- 
gradu na moru, u kraljevskom gradu (Saluo abito consilio, post- 
quam coronatus fui Belgradi supra mare, in urbe regia) darivam na 
molbu potpisanih svojih župana a za ljubav Božju i spas duše svoje 
samostanu opatica sv. Marije, koji se nalazi u Zadru, trajni mir i 
kraljevsku slobodu (perpetuam pacem et regiam libertatem), da 
mogu ondje pobožno služeći Bogu sigurno prizivati Boga za me i 
za opstanak mojega kraljevstva (ut ibi deo deuote degentes 
secure deum interpellare pro me et pro statu mei regni valeant). 
Jer nitko pritisnut svjetovnim brigama ne može služiti Bogu kao što 
dolikuje tolikome redu. Stoga uz potpis ove povlastice potkreplju- 
jem ovaj dar kraljevske slobode tako (hanc dationem regie liber- 
tatis sic corroboro), da se nitko iz mojega kraljevstva ne bi usudio 
štogod poništiti ili ugrabiti onome samostanu koliko u pokretni- 
nama toliko u nekretninama. Ako pak tko pokuša, da prkosno po- 
gazi ovu našu zakonsku zapovijed i otme štogod od samostanskih do- 
bara (et aliquid de bonis monasterii usurpauerit), neka onoj crkvi 
četverostruko povrati (illi ecclesie quadruplum reddat), a otimač pak 
neka sa svim svojim potpane pod kraljevski sud. I ovo potvrđujemo 
pečatom našim (nostra sigillatione) i ovih župana (istorumque comi- 
tum): biskup jegarski Prokopije (Procopius Agriensis episcopus), 
biskup zagrebački Singidin (Singidinus Zagoriensis episcopus), župan 
Isak, župan Petar, župan Kledin, župan Saul, župan Arnej, župan 
Toma, župan Andrija, župan Kuzma, župan Vukan, župan Dio- 
nizije**).« ' 

Iz ove se eto Kolomanove isprave po riječima »saluo abito 
consilio« jasno vidi, da je Koloman prije krunisanja održao t. zv. 
krunidbeni sabor, na kome je svakako položio i zavjernu prisegu na 


85) Smičiklas: Codex Diplomaticus. Vol. II. s. 9. i 10. — Ova se vrlo 
važna Kolomanova isprava nalazi u registru opatica sv. Marije u Zadru na tri 
strane, odakle sam je ja prvi god. 1907. dao fotografski snimiti i fotografiju 
sam zajedno s negativama na svoj trošak poslao prof. dr. Ferdi Šišiću u Zagreb, 
jer mu je bila vrlo potrebna za radnju njegovu »Kralj Koloman i Hrvati go- 
dine 1102.« (Zagreb 1907.). Prof. Šišić je prema toj fotografiji donio u pome- 
nutoj svojoj radnji i faksimile te isprave, pa na svršetku (na str. 100. u 
bilješci) i priznaje, da je »Fotografske reprodukcije dobio... naknadno«, ali 
nigdje ne navodi od koga ih je dobio. (Potanje o tom isp. Dr. P. Karlić: Foto- 
grafiranje registra opatica sv. Marije u Zadru. Prešt, iz »Vijenca«. Zagreb 
1924, s. 6. i 7.) 

prava, sloboštine i povlastice hrvatsko-dalmatinskog kraljevstvaš?). 
Nadalje po riječima »postquam coronatus fui Belgradi supra mare: 
in urbe regia« bjelodano je, da je Koloman bio okrunjen za hrvat- 
sko-dalmatinskoga kralja u starom kraljevskom hrvatskom krunid- 
benom gradu Biogradu na moru. Poslije toga je samostanu opatica 
sv. Marije u Zadru osigurao trajni mir i kraljevsku slobodu pa 
cjelokupnost posjeda, da se niti jedan od njegovih podanika ne 
usudi poništiti ili ugrabiti štogod bilo od pokretnih ili nepokretnih 
samostanskih dobara. No kako Koloman tada još nije posjedovao 
grada Zadra, dobro je s obzirom na to opazio već Lucije*%) veleći: 
»Čini se, da je Koloman, premda još nije posjedovao Zadar ni Dal- 
maciju, dajući opaticama sv. Marije u Zadru kraljevsku slobodu, na- 
trag im dao kraljevsko hrvatsko pravo; što se nema razumijevati o 
osobama nego o zemljama, koje je samostan posjedovao na hrvat- 
skom kraljevskom tlu.« Ovo je Kolomanovo darivanje kraljevske 
slobode vrlo umno komentirao odnosno nadopunio opažanje Luci- 
jevo dr. Nikola Tomašić (0. c. p. 132. i 133.) ovako: »Kralj dakle 
uzimlje u svoju kraljevsku zaštitu posjed opatica, što ga imaju van 
grada, a naglasuje da im daje slobodu, ma da faktično još nema 
grada, ali ga ima pravno, i za to ovdje i naglasuje, da im daje re- 
giam libertatem, kao njihov, ako i ne faktični gospodar a ono za- 
koniti krali, pa i već unaprijed prijeti oštrom kaznom svakomu, koji 
bi samostan u njegovoj imovini smetao. Iz razloga političke taktike 
posve je shvatljiv postupak Kolomanov, da ovako predobije pristaše 
u Zadru, koji mu se još kao novoizbranom kralju nije predao. A da 
Zadrani znadu, da imadu posla sa legalnim gospodarom svojim, po- 
zivlje se Koloman na krunidbu svoju, koja je obavljena in urbe 
regia, a da isključi mogućnost supozicije sile, naročito ističe da je 
legalno krunjen na saboru: salvo habito consilio.« 

S obzirom na hrvatsko-dalmatinsko kraljevstvo Koloman je po- 
sve usvojio i slijedio politiku svojega strica i predšasnika ugarskoga 
kralja Vladislava, koji nije imao na umu Hrvatsku pridružiti Ugar- 
skoj, nego je, davši joj za posebnoga kralja svoga sinovca Alma, 
htio da osnuje jedno pobočno kraljevstvo odnosno sekundogenituru 


%) I dr. N. Tomašić (0. c. p. 86.) drži, da je taj sabor bio prije Kolo- 
manova krunisanja, dok dr. Šišić (o. c. 1925. p, 642) misli, da je bio »poslije 
krunisanja«. ' 

2) De regno Dalmatiae et Croatiae. Francofurti 1666. p. 114 »Colo- 
manus..., cum nondum Jadram, Dalmatiamve possideret, monialibus S. Mariae 
Jadren(sis) Regiam libertatem tribuendo, Regium jus Croaticum remisisse 
videtur; quod non de personis, sed de terris in Croatico Regali solo a mona- 
sterio possessis, intelligendum est.« 

arpadovske dinastije. Na taj je način htio i Koloman hrvatsko- 
dalmatinsko kraljevstvo sačuvati svojoj dinastiji'!). Stoga je, kako 
nam jasno dokazuje jedan stari evanđelistar, što se nalazio u arhivu 
crkve sv. Šimuna u Zadru, dao i svoga sina Stjepana okruniti za 
kralja hrvatsko-dalmatinskoga. Bianchi opisujući ovaj kodeks u 


na no pe 


( 6 4 


a : sik. «ngebe: Polog eni 


ai M daj sol sika 
E # e š 


so lkang« ra. Eunčavhe Batane | 


Koje k PS baosa sa Rai Pa Les a 
s i 


: 
Li 


Z Hlepfinoagao ian Wie. pare 


Bei ad Deb iza etnija Posetite a 


ledene paefuh)e falaf e uče: Qisšelacljev 


rfoćomay setu ncel dje waa 


| 
za 4 
Prva strana Evanđelistara zadar. crkve sv, Šimuna 
(sada u držav. biblioteci u Berlinu). 
svome djelu »Zara Cristiana« (Zara 1877. sv. I. str. 538, i 539.) kaže, 
da se u njemu nalaze ista ona evanđelja, koja se još i danas čitaju u 
različnim svetkovinama i blagdanima. Uzato navodi i jedan vrio 
važni dokumenat, što se na prvoj strani kodeksa nalazi. Taj do- 
kumenat iz početka 12. vijeka oko god. 1107. (kad je Koloman 


“1) Dr, N. Tomašić: 0. c, p. 90. 

zavladao Zadrom) sadržava »laudes«, što ih na velike blagdane 
kao na Uskrs i Božić pjevahu u crkvi iza evanđelja. Drevni je bio 
običaj još od 8. vijeka, da se po crkvama pjevaju u počast papama, 
carevima i kraljevima pri osobitim zgodama kao: pri izboru, po- 
bjedi i t. d. pohvale ili hvalospjevi s riječima »vita et victoria.« U 
zadarskoj su crkvi te »laudes« ili »acclamationes« ušle u običaj još 
od doba vrhovništva bizantskih careva, pa se i poslije njihova vrhov- 
ništva kroz stoljeća održale sve do u najnovije doba. U pomenutom 
zadarskom hvalospjevu, nekadašnjem vlasništvu crkve sv. Šimuna?), 
među ostalim stoji: »Colomano ungarie, dalmatie et chroatie almi- 
fico regi uita et uictoria. Stephano clarissimo regi n(ost)ro uita 
et uic(toria).« Po ovome je dokumentu posve jasno, da se tu Kolo- 
man aklamira kao kralj Ugarske, Dalmacije i Hrvatske, a njegov. 
se sin Stjepan nazivlje »našim kraljem« naime kraljem Dalmacije i 
Hrvatske, pa se tako u isti mah razlikuju dva okrunjena kralja: opći 
(kralj Ugarske, Dalmacije i Hrvatske) — Koloman i posebni (kralj 
Dalmacije i Hrvatske) Stjepan **). »Krunidba ta (naime Kolomanova 
sina Stjepana) obavila se — veli dr. N. Tomašić (0. c. p. 91.) — bez 
dvojbe istim mahom i na istom krunidbenom saboru, kad se je i 
Koloman okrunio, jer je upravo njegova politika, da bude pravim i 
faktičnim hrvatskim kraljem sin mu Stjepan, samo tako mogla do- 
biti jasan izražaj. Valja da se Koloman sam ne bi bio dao ni kruniti, 
da mu sin ne bijaše još nejako dijete.« 


**) Kao profesor u Zadru htio sam god. 1907: da se pomenuti doku- 
menat fotografski snimi i zatražio sam za to dozvolu od tadašnjega župnika 
sv. Šimuna Antuna Pavlovića. No od njega sam doznao i prvi u javnost iznio, 
da je staroga toga evanđelistara, pošto je Bianchi u »Zara Cristiania« (u 1. 
sv. 1877.) upozorio na važnost njegovu, iz crkve sv. Šimuna nestalo. (Isp. P. 
Karlić: Gundulićev »Vladislav Osman« po prijepisu Ludovika Ferovića, Dio I. 
Prešt, iz programa velike gimnazije u Zadru za god. 1907./08. Zadar 1908. 
str. 8—5). Poslije je ukradeni taj evanđelistar bio u Mlecima prodan anti- 
kvaru Leonu Olschki-u, od kojega ga je 1893. kupila berlinska kraljevska 
(sada državna) biblioteka, gdje se i sad nalazi. (Potanje isp. O. Antonin Zani- 
nović: »Laudes iz početka 12. vijeka u Evanđelistaru zadarske crkve sv. Šimuna« 
u »Sv. Ceciliji« gođ. 1926. str. 2. i 3. — Faksimile prve strane čuvenoga 
toga kodeksa, na kojoj se jasno čitaju aklamacije Kolomanu i sinu njegovu 
Stjepanu, pa i note, po kojima su se pjevale — donosim iz »Sv. Cecilije« 
dobrotom njezina urednika monsignora Janka Barlea, kome i ovdje lijepo 
zahvaljujem. 

4%) Na važnost ovoga dokumenta za hrvatsku povijest prvi je upozorio 
prof, Vjek. Klaić u svome članku »O neupotrebljenom dosad prilogu za 
hrvatsku povjest na početku XII. stoljeća« u »Vjesniku zemalj. arkiva« III. 
(1901.) s. 1.—3., — a i poslije u svojoj radnji »O krunisanju ugarskih Arpado- 
vića za kraljeve Dalmacije i Hrvatske« u »Vjesniku hrvat. arheološ. društva« 
— sv. VIII. (1905.) s. 108.—109, 

Dr. Petar Karlić 

